CELEX: C2004/262/77
Language: et
Date: 2004-10-23 00:00:00
Title: Kohtuasi T-303/04: European Dynamics SA 29. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/40
            
         European Dynamics SA 29. juuli 2004. aasta hagi Euroopa Ühenduste Komisjoni vastu
   (Kohtuasi T-303/04)
   (2004/C 262/77)
   Kohtuasja menetluse keel: inglise
   European Dynamics SA, asukoht Ateena, Kreeka, esitas 29. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat S. Pappas.
   Hageja palub esimese astme kohtul:
   
               —
            
            
               tühistada komisjoni hanketeade nr 2003/S249-221337 ESP-DIMA;
            
         
               —
            
            
               tühistada komisjoni pakkumise kutse PO/2003/192 (ESP-DIMA);
            
         
               —
            
            
               tühistada komisjoni 4. juuni 2004. aasta otsus, millega European Dynamic'u konsortsiumi pakkumine jäetakse eduka pakkuja järel teiseks;
            
         
               —
            
            
               tühistada komisjoni 14. juuli 2004. aasta otsus, millega jäetakse rahuldamata hageja vaidlustus hankelepingu sõlmimise kohta;
            
         
               —
            
            
               jätta European Dynamic'u käesoleva hagiga seotud õigusabi- ja muud kulud komisjoni kanda.
            
         Õiguslikud alused ja peamised argumendid
   Hageja kuulub konsortsiumi, kes oli teenuse osutajana edukaim pakkuja ESP Lot 5 veebirakenduste osas. ESP Lot 4 andmete/ informatsiooni haldamise rakenduste hankeleping sõlmiti teise konsortsiumiga.
   Hageja väidab, et käesoleva hagiga vaidlustatud pakkumine ESP-DIMA tugines valele eeldusele, et andmete ja informatsiooni haldamise teenuse pakkumise näol on tegemist uue turgu ning et ESP Lot 4 kasutamine on ületanud kõik ootused. Hageja väidab, et komisjon on ESP Lot 4 tööd, mis hageja väidete kohaselt peaks kuuluma ESP Lot5 alla, valesti klassifitseerinud. Hageja väidab, et selle tulemusena pidi komisjon suurendama ESP Lot 4 ette nähtud eelarvelisi vahendeid ja korraldama uue ESP-DIMA pakkumise, kusjuures ESP Lot 5 jaoks kasutatud eelarve jäi määratlemata otstarbega assigneeringute alla.
   Lisaks väidab hageja, et komisjon rikkus põhilist protseduurireeglit, kuna vähemalt ühel vaidlustatud pakkumise hindamiskomisjoni liikmel oli hageja suhtes huvide konflikt.
   Lõpuks väidab hageja, et ESP-DIMA hankekonkursil tema jätmine teiseks edukaks pakkujaks ei ole piisavalt õigustatud. Samuti väidab ta, et komisjon keeldus avaldamast hindamisaruannet puudutavat teavet.